               EUROPOS KOMISIJA
            Briuselis, 2018 07 05
            COM(2018) 517 final
            2018/0274(NLE)
            Pasiūlymas
            TARYBOS SPRENDIMAS
            dėl Europos Sąjungos ir Kinijos Liaudies Respublikos susitarimo pasikeičiant laiškais dėl PPO ginčų sprendimo procedūros bylos DS492 Priemonės, darančios poveikį tam tikriems paukštienos produktams taikomoms tarifų nuolaidoms, pasirašymo Sąjungos vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               2017 m. balandžio 19 d. PPO kolegijai priėmus ataskaitą PPO ginčų sprendimo procedūros byloje DS492 Priemonės, darančios poveikį tam tikriems paukštienos produktams taikomoms tarifų nuolaidoms, kurią prieš Europos Sąjungą pradėjo Kinijos Liaudies Respublika, ES reikia atsižvelgti į ataskaitoje pateiktas išvadas. Visų pirma kolegija konstatavo, kad, pagal PPO taisykles šalims tiekėjoms skirstydama tarifines kvotas sudarančius kiekius, ES turėjo kaip į specialų veiksnį atsižvelgti į tai, kad 2008 m. liepos mėn. sušvelninus sanitarijos priemones padidėjo Kinijos paukštienos produktų eksporto į ES pajėgumas. PPO taisyklėse nurodytas pagrįstas kolegijos ataskaitos įgyvendinimo laikotarpis prasidėjo 2017 m. balandžio 19 d.

               2018 m. kovo 12 d. Taryba suteikė Komisijai įgaliojimus pradėti derybas su Kinija dėl abipusiškai priimtino sprendimo. Dėl derybų turinio ir pažangos buvo reguliariai konsultuojamasi su Taryba (Prekybos politikos komitetu). Po derybų su Kinija parengtas ir 2018 m. birželio 18 d. Ženevoje parafuotas susitarimas pasikeičiant laiškais (toliau – Susitarimas). Susitarimu turėtų būti paisoma kitų tiekėjų teisių, dėl kurių buvo susitarta ankstesnėse derybose pagal Bendrojo susitarimo dėl muitų tarifų ir prekybos (GATT) XXVIII straipsnį. Komisija taip pat turi užtikrinti skaidrų ir tinkamą tarifinių kvotų valdymą.

               Tailandas nurodė sutinkantis su Susitarime nustatytu tarifinių kvotų paskirstymu Kinijai ir tikimasi netrukus (bet kokiu atveju iki pasirašant šį Susitarimą) gauti jo patvirtinimą raštu.

               Todėl Europos Komisija siūlo Tarybai suteikti įgaliojimus pasirašyti Susitarimą su sąlyga, kad jis bus sudarytas vėliau.

               •Suderinamumas su toje pačioje politikos srityje galiojančiomis nuostatomis

               Netaikoma. Priemonės imamasi PPO kolegijos ataskaitai įgyvendinti, laikantis Sąjungos įsipareigojimo pagal PPO susitarimą.

               •Suderinamumas su kitomis Sąjungos politikos sritimis

               Netaikoma. Priemonės imamasi PPO kolegijos ataskaitai įgyvendinti, laikantis Sąjungos įsipareigojimo pagal PPO susitarimą.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Sutarties dėl Europos Sąjungos veikimo (SESV) 207 straipsnis kartu su SESV 218 straipsnio 5 dalimi dėl tarptautinių susitarimų pasirašymo.

               •Subsidiarumo principas (neišimtinės kompetencijos atveju)

               Pasiūlymas priklauso Sąjungos išimtinei kompetencijai, kaip nurodyta Sutarties dėl Europos Sąjungos veikimo 3 straipsnio 1 dalies e punkte. Todėl subsidiarumo principas netaikomas.

               •Proporcingumo principas

               Priemonės imamasi PPO kolegijos ataskaitai įgyvendinti, laikantis Sąjungos įsipareigojimo pagal PPO susitarimą.

               •Priemonės pasirinkimas

               Pagal SESV 218 straipsnio 5 dalį turi būti priimtas Tarybos sprendimas, kuriuo suteikiami įgaliojimai pasirašyti Susitarimą.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

               Netaikoma. Priemonės imamasi PPO kolegijos ataskaitai įgyvendinti, laikantis Sąjungos įsipareigojimo pagal PPO susitarimą.

               •Konsultacijos su suinteresuotosiomis šalimis

               Paskelbtos veiksmų gairės, reguliariai vyko konsultacijos su sektoriaus subjektais, suinteresuotaisiais asmenimis ir valstybėmis narėmis. Paskelbus veiksmų gaires, 2018 m. sausio mėn. gauta Europos prekybos paukštiena, kiaušiniais ir medžiojamaisiais paukščiais asociacijos (EPEGA) pastabų, kuriose ji aiškiai nurodė pritarianti tam, kad būtų leista pradėti naudoti šias papildomas kvotas.

               •Tiriamųjų duomenų rinkimas ir naudojimas

               Netaikoma. Priemonės imamasi PPO kolegijos ataskaitai įgyvendinti, laikantis Sąjungos įsipareigojimo pagal PPO susitarimą.

               •Poveikio vertinimas

               Netaikoma. Priemonės imamasi PPO kolegijos ataskaitai įgyvendinti, laikantis Sąjungos įsipareigojimo pagal PPO susitarimą.

               •Reglamentavimo tinkamumas ir supaprastinimas

               Netaikoma. Priemonės imamasi PPO kolegijos ataskaitai įgyvendinti, laikantis Sąjungos įsipareigojimo pagal PPO susitarimą.

               •Pagrindinės teisės

               Netaikoma.

               4.POVEIKIS BIUDŽETUI

               Žr. finansinę pažymą.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

               Komisija siūlo Tarybai Sąjungos vardu su Kinija pasirašyti susitarimą pasikeičiant laiškais. Kartu Tarybai teikiamas atskiras pasiūlymas dėl abipusiškai priimtino susitarimo sudarymo.

               Susitarimo rezultatai:

               Europos Sąjunga leis pradėti naudoti šias tarifines kvotas:

               –tarifų eilutei 1602.3929 taikyti tarifinę 6 060 tonų kvotą (konkrečiai paskirstant 6 000 tonų Kinijai ir 60 tonų visoms kitoms šalims) ir kvotos neviršijančiam kiekiui taikyti 10,9 % dydžio muitą,

               –tarifų eilutei 1602.3985 taikyti tarifinę 660 tonų kvotą (konkrečiai paskirstant 600 tonų Kinijai ir 60 tonų visoms kitoms šalims) ir kvotos neviršijančiam kiekiui taikyti 10,9 % dydžio muitą,

               –tarifų eilutei 1602.3219 taikyti erga omnes tarifinę 5 000 tonų kvotą ir kvotos neviršijančiam kiekiui taikyti 8 % dydžio muitą.

               Pagal Reglamento, kuriuo nustatomas vienas bendras žemės ūkio rinkų organizavimas (Reglamento (EB) Nr. 1308/2013), 187 straipsnio a punktą Komisija priims įgyvendinimo reglamentus, kad būtų galima išplėsti ir administruoti atitinkamas kvotas.

               Šios įgyvendinimo priemonės rengiamos kartu su šiuo pasiūlymu.

               Leidus pradėti naudoti kvotas, ES ir Kinija PPO ginčų sprendimo tarybai praneš, kad Susitarimas yra abipusiškai priimtinas sprendimas ginčo byloje DS492.

               •Aiškinamieji dokumentai (direktyvoms)

               Netaikoma.

               •Išsamus konkrečių pasiūlymo nuostatų paaiškinimas

               Netaikoma.

               2018/0274 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Kinijos Liaudies Respublikos susitarimo pasikeičiant laiškais dėl PPO ginčų sprendimo procedūros bylos DS492 Priemonės, darančios poveikį tam tikriems paukštienos produktams taikomoms tarifų nuolaidoms, pasirašymo Sąjungos vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,

               atsižvelgdama į Europos Komisijos pasiūlymą,

               kadangi:

               (1)2018 m. kovo 12 d. Taryba suteikė įgaliojimus Komisijai pradėti derybas su Kinija dėl abipusiškai priimtino sprendimo PPO ginčų sprendimo procedūros byloje DS492 Priemonės, darančios poveikį tam tikriems paukštienos produktams taikomoms tarifų nuolaidoms;

               (2)užbaigus derybas, 2018 m. birželio 18 d. parafuotas Europos Sąjungos ir Kinijos susitarimas pasikeičiant laiškais;

               (3)Susitarimas turėtų būti pasirašytas Sąjungos vardu su sąlyga, kad jis bus sudarytas vėliau,

               PRIĖMĖ ŠĮ SPRENDIMĄ:

               1 straipsnis

               Įgaliojama Sąjungos vardu pasirašyti Europos Sąjungos ir Kinijos susitarimą pasikeičiant laiškais su sąlyga, kad minėtas Susitarimas bus sudarytas vėliau
                  1
               .

               Pasirašyti numatyto Susitarimo tekstas pridedamas prie šio sprendimo.

               2 straipsnis

               Tarybos pirmininkas įgaliojamas paskirti asmenį (‑is), įgaliotą (‑us) Sąjungos vardu pasirašyti Susitarimą.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

               FINANSINĖ TEISĖS AKTO PASIŪLYMO PAŽYMA

                        Priedas

                        FINANSINĖ PAŽYMA

                        FinancSt/18/ 2693978

                        CMaj

                        6.146.2018.1

                        agri.ddg1.a.2(2018)2626366

                        DATA: 2018 05 07

                        1.

                        BIUDŽETO IŠLAIDŲ KATEGORIJA:

                        12 skyrius. Muitai ir kiti mokesčiai

                        ASIGNAVIMAI:

                        22 844 mln. EUR

                        2.

                        PAVADINIMAS: Pasiūlymas dėl TARYBOS SPRENDIMO dėl Europos Sąjungos ir Kinijos Liaudies Respublikos susitarimo pasikeičiant laiškais dėl PPO ginčų sprendimo procedūros bylos DS492 Priemonės, darančios poveikį tam tikriems paukštienos produktams taikomoms tarifų nuolaidoms, pasirašymo Sąjungos vardu

                        3.

                        TEISINIS PAGRINDAS: Sutartis dėl Europos Sąjungos veikimo, ypač jos 207 straipsnis kartu su 218 straipsnio 5 dalimi

                        4.

                        TIKSLAI: atsižvelgiant į išvadas PPO ginčų sprendimo procedūros byloje DS492, įgalioti pasirašyti susitarimą dėl leidimo pradėti naudoti Kinijai ir kitoms šalims paskirstytas konkrečias tam tikrų paukštienos produktų tarifines kvotas

                        5.

                        FINANSINIS POVEIKIS

                        EINAMIEJI FINANSINIAI METAI
                        (2018 m.)
                        (mln. EUR)

                        2019 m.

                        FINANSINIAI METAI

                         (mln. EUR)

                        KITI FINANSINIAI METAI

                        (2020 m. ir vėlesni)

                        (mln. EUR)

                        5.0

                        IŠLAIDOS

                        –
                              IŠ ES BIUDŽETO
                        (GRĄŽINAMOSIOS IŠMOKOS IR (ARBA) INTERVENCIJOS)

                        –
                              NACIONALINIŲ INSTITUCIJŲ

                        –
                              KITOS

                        Netaikoma

                        –

                        –

                        5.1

                        PAJAMOS

                        –
                              ES NUOSAVI IŠTEKLIAI
                        (MOKESČIAI IR (ARBA) MUITAI)

                        –
                              NACIONALINĖS

                        Netaikoma

                        –

                        –

                        5.2

                        SKAIČIAVIMO METODAS

                        6.0

                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ?

                        TAIP NE

                        6.1

                        AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ?

                        TAIP NE

                        6.2

                        AR REIKĖS PAPILDOMO BIUDŽETO?

                        TAIP NE

                        6.3

                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?

                        TAIP NE

                        PASTABOS: Leidimo pradėti naudoti tarifines kvotas finansinis poveikis įvertintas prie Komisijos pasiūlymo dėl Tarybos sprendimo dėl Sąjungos ir Kinijos Liaudies Respublikos susitarimo sudarymo pridėtoje finansinėje pažymoje.

                     (1)

                        Susitarimo tekstas bus paskelbtas kartu su sprendimu dėl jo sudarymo.

    ---documentbreak---

               EUROPOS KOMISIJA
            Briuselis,2018 07 05
            COM(2018) 517 final
            PRIEDAS
            prie
            pasiūlymo dėlTARYBOS SPRENDIMO
            dėl Europos Sąjungos ir Kinijos Liaudies Respublikos susitarimo pasikeičiant laiškais dėl PPO ginčų sprendimo procedūros bylos DS492 (Priemonės, darančios poveikį tam tikriems paukštienos produktams taikomoms tarifų nuolaidoms) pasirašymo Sąjungos vardu

               PRIEDAS

               SUSITARIMAS PASIKEIČIANT LAIŠKAIS

               Europos Sąjungos ir Kinijos Liaudies Respublikos susitarimas pasikeičiant laiškais dėl bylos DS492 Europos Sąjunga. Priemonės, darančios poveikį tam tikriems paukštienos produktams taikomoms tarifų nuolaidoms

               A. Europos Sąjungos laiškas

               Gerbiamasis Pone, gerbiamoji Ponia,

               turiu garbę kreiptis į Jus dėl pirmiau nurodyto PPO sprendžiamo ginčo ir mūsų derybų dėl abipusiškai priimtino susitarimo rezultatų.

               Europos Sąjunga leidžia pradėti naudoti šias tarifines kvotas
                  1
               :

               tarifų eilutei 1602.3929 taikyti tarifinę 6 060 tonų kvotą (konkrečiai paskirstant 6 000 tonų Kinijai ir 60 tonų visoms kitoms šalims) ir kvotos neviršijančiam kiekiui taikyti 10,9 % dydžio muitą,

               tarifų eilutei 1602.3985 taikyti tarifinę 660 tonų kvotą (konkrečiai paskirstant 600 tonų Kinijai ir 60 tonų visoms kitoms šalims) ir kvotos neviršijančiam kiekiui taikyti 10,9 % dydžio muitą,

               tarifų eilutei 1602.3219 taikyti erga omnes tarifinę 5 000 tonų kvotą ir kvotos neviršijančiam kiekiui taikyti 8 % dydžio muitą.

               Europos Sąjunga ir Kinija viena kitai praneša apie šiam Susitarimui įsigalioti būtinų vidaus procedūrų užbaigimą. Susitarimas įsigalioja praėjus 14 dienų nuo paskutinio pranešimo gavimo dienos. Europos Sąjunga leidžia naudoti pirmiau nurodytas tarifines kvotas nuo šio Susitarimo įsigaliojimo dienos.

               Leidus pradėti naudoti kvotas, Europos Sąjunga ir Kinija Ginčų sprendimo tarybai praneša, kad šis Susitarimas yra Susitarimo dėl ginčų sprendimo taisyklių ir tvarkos 3 straipsnio 6 dalyje nurodytas abipusiškai priimtinas sprendimas ginčo byloje DS492 Europos Sąjunga. Priemonės, darančios poveikį tam tikriems paukštienos produktams taikomoms tarifų nuolaidoms. Tuo remdamasi, Kinija patvirtina, kad ji neprašys byloje DS492 pradėti procedūras pagal Susitarimo dėl ginčų sprendimo taisyklių ir tvarkos 21 straipsnio 5 dalį arba sustabdyti nuolaidas ar kitus įsipareigojimus pagal to susitarimo 22 straipsnio 6 dalį, jei Europos Sąjunga vykdys visus įsipareigojimus pagal šį Susitarimą.

               Būčiau dėkingas, jei patvirtintumėte, kad Jūsų Vyriausybė pritaria tam, kas išdėstyta pirmiau.

               Turiu garbę pasiūlyti, kad, jei Jūsų Vyriausybė sutinka su tuo, kas išdėstyta pirmiau, šis laiškas kartu su Jūsų patvirtinimu sudarytų Europos Sąjungos ir Kinijos Liaudies Respublikos susitarimą pasikeičiant laiškais.

               Reiškiu Jums savo didžią pagarbą.

               Kopija siunčiama Tailandui.

               Europos Sąjungos vardu

               B. Kinijos laiškas

               Gerbiamasis Pone, gerbiamoji Ponia,

               turiu garbę pranešti, kad gavau Jūsų šios dienos laišką, kuriame rašoma:

               „Turiu garbę kreiptis į Jus dėl pirmiau nurodyto PPO sprendžiamo ginčo ir mūsų derybų dėl abipusiškai priimtino susitarimo rezultatų.

               Europos Sąjunga leidžia pradėti naudoti šias tarifines kvotas
                  2
               :

               tarifų eilutei 1602.3929 taikyti tarifinę 6 060 tonų kvotą (konkrečiai paskirstant 6 000 tonų Kinijai ir 60 tonų visoms kitoms šalims) ir kvotos neviršijančiam kiekiui taikyti 10,9 % dydžio muitą,

               tarifų eilutei 1602.3985 taikyti tarifinę 660 tonų kvotą (konkrečiai paskirstant 600 tonų Kinijai ir 60 tonų visoms kitoms šalims) ir kvotos neviršijančiam kiekiui taikyti 10,9 % dydžio muitą,

               tarifų eilutei 1602.3219 taikyti erga omnes tarifinę 5 000 tonų kvotą ir kvotos neviršijančiam kiekiui taikyti 8 % dydžio muitą.

               Europos Sąjunga ir Kinija viena kitai praneša apie šiam Susitarimui įsigalioti būtinų vidaus procedūrų užbaigimą. Susitarimas įsigalioja praėjus 14 dienų nuo paskutinio pranešimo gavimo dienos. Europos Sąjunga leidžia naudoti pirmiau nurodytas tarifines kvotas nuo šio Susitarimo įsigaliojimo dienos.

               Leidus pradėti naudoti kvotas, Europos Sąjunga ir Kinija Ginčų sprendimo tarybai praneša, kad šis Susitarimas yra Susitarimo dėl ginčų sprendimo taisyklių ir tvarkos 3 straipsnio 6 dalyje nurodytas abipusiškai priimtinas sprendimas ginčo byloje DS492 Europos Sąjunga. Priemonės, darančios poveikį tam tikriems paukštienos produktams taikomoms tarifų nuolaidoms. Tuo remdamasi, Kinija patvirtina, kad ji neprašys byloje DS492 pradėti procedūras pagal Susitarimo dėl ginčų sprendimo taisyklių ir tvarkos 21 straipsnio 5 dalį arba sustabdyti nuolaidas ar kitus įsipareigojimus pagal to susitarimo 22 straipsnio 6 dalį, jei Europos Sąjunga vykdys visus įsipareigojimus pagal šį Susitarimą.“

               Turiu garbę pranešti, kad mano Vyriausybė pritaria šio laiško turiniui.

               Kinijos Liaudies Respublikos vardu

                     (1)

                        Dėl pirmų dviejų tarifinių kvotų paskirstymo Kinijai susitarta su Tailandu.

                     (2)

                        Dėl pirmų dviejų tarifinių kvotų paskirstymo Kinijai susitarta su Tailandu.